alexandrainst/scandi-wiki huggingface dataset:
Hamilton i Skottland

Hamilton (skotsk-gælisk: Hamaltan) er ein by i regionen South Lanarkshire  i Skottland. Han har kring 48 500 innbyggjarar og ligg der innsjøen Awon Water renn ut i elva Clyde. Byen er eit historisk sentrum der hertugen av Hamilton hadde setet sitt.

Ruinane av den gamle borga Cadzow Castle ligg her.

Venskapsbyen til Hamilton er Châtellerault i Frankrike. Dei historiske banda mellom byane går tilbake til 1500-talet, då tittelen «Duc de Châtellerault» vart gjeven til James Hamilton. Den 7. februar 2005 fekk Hamilton status som rettferdig handel-by.

Fotballaget Hamilton Academical FC held til i byen og spelar heimekampane sine på New Douglas Park.

Kjelder 
Denne artikkelen bygger på «Hamilton i Skottland» frå ,  den 3. november 2011.  
 

Byar og landsbyar i South Lanarkshire
Armadale i West Lothian

Armadale  er ein by i regionen West Lothian i Skottland. Han har kring 9000 innbyggjarar og var tidlegare kjent som Barbauchlaw. Han ligg i Central Belt, midt mellom Motherwell og Edinburgh. Næraste byen er Bathgate nokre få kilometer austom Armadale.

Kjelder
Denne artikkelen bygger på «Armadale (West Lothian)» frå ,  den 3. november 2011.  
 

Byar og landsbyar i West Lothian
Bathgate

Bathgate (skotsk-gælisk Both Cheit) er ein by i regionen West Lothian  i Skottland. Han har kring 15 000 innbyggjarar og ligg omtrent 20 kilometer sørvest for Edinburgh. 

Dei næraste busetjingane rundt Bathgate er Blackburn, Armadale, Fauldhouse, Whitburn, Livingston, Stoneyburn og Linlithgow 

Bathgate ligg omtrent tre kilometer sør for den neolittiske gravplassen Cairnpapple Hill, området rundt Bathgate har vore folkesett sidan kring 3500 f.Kr. Ved byen ligg eit lite steinbrot, East Kirkton Quarry. Her vart fossilet av eit urreptil eller ei avansert panserpadde, Westlothiana lizziae (kalla opp etter distriktet West Lothian) funne i 1987.

Kjelder 
Denne artikkelen bygger på «Bathgate» frå ,  den 3. november 2011.  
 

Byar og landsbyar i West Lothian
Blackburn i West Lothian

Blackburn er ein by i regionen West Lothian  i Skottland. Han har kring 5000 innbyggjarar og ligg omkring 32 km vest for Edinburgh. 

St Kentigern's Academy er ein stor katolsk skule med elevar frå fleire byar i området.

Kjelder
Denne artikkelen bygger på «Blackburn (West Lothian)» frå ,  den 3. november 2011.  
 

Byar og landsbyar i West Lothian
Broxburn i West Lothian

Broxburn  er ein by i regionen West Lothian i Skottland. Han har kring 13 000 innbyggjarar og ligg mellom Edinburgh og Glasgow. Namnet kjem frå det skotske namnet for grevling (Brock) og straum (Burn). Elva Brocks Burn renn gjennom byen.

Broxburn er kjend for oljeindustrien leia av av Paraffin Young.

I dag er Broxburn ein drabantby ved hovudvegen A8, mellom Edinburgh og industriområda i Livingston.

Kjelder 
Denne artikkelen bygger på «Broxburn (West Lothian)» frå ,  den 3. november 2011.  
 

Byar og landsbyar i West Lothian
Ayr

Ayr er administrasjonsbyen i regionen South Ayrshire  i Skottland. Han har kring 46 000 innbyggjarar og ligg ved Firth of Clyde. 

I 2002 kjempa byen saman med fire andre i Skottland om status som city, men tapte for Stirling.

Ayr er kjent for veddeløpsbanen sin, og spesielt for løpet Scottish Grand National i april og Ayr Gold Cup i september.

Rett nord for Ayr ligg byen Prestwick, og dei to byane veks meir og meir saman. Blant forstadane til Ayr er landsbyen Alloway, der diktaren Robert Burns vart fødd.

Ayrs ligaklubb i fotball heiter Ayr United.

Kjelder 
Denne artikkelen bygger på «Ayr» frå ,  den 3. november 2011.  
 

Byar og landsbyar i South Ayrshire 
Hamnebyar i Skottland
Girvan

Girvan (skotsk gælisk Inbhir Gharbhain) er ein by med historisk status som burgh i regionen South Ayrshire  i Skottland. Han har kring 7000 innbyggjarar. Det er ein hamneby som tidlegare var ei viktig fiskerihamn, men i dag først og fremst lever av turisme. 

Girvan ligg på søraustsida av Firth of Clyde på den skotske vestkysten, mellom Ayr i nord og Stranraer i sør.

Kjelder 
Denne artikkelen bygger på «Girvan» frå ,  den 3. november 2011.  
 

Byar og landsbyar i South Ayrshire
Prestwick

Prestwick  er ein by i regionen South Ayrshire  i Skottland. Han har kring 15000 innbyggjarar. Byen ligg rett nord for administrasjonsbyen i regionen, Ayr, og dei to byane veks meir og meir saman.

Byen er kjent for golfbanane sine, først og fremst Prestwick Golf Club.

Glasgow Prestwick lufthamn ligg rett utanfor byen, og omkring 53 km frå Glasgow. Han blir brukt mykje av lågprisselskap som Ryanair og BMIbaby, og er eit knutepunkt for flytransport. Polar Air Cargo brukar han som hovudbasen sin. BAE Systems og GE Aircraft Engines har vedlikehalds- og produksjonslokale ved flyplassen.

Prestwick er òg eit sentrum for flykontrolltenesta, og kontrollerer omkring 70 % av flytrafikken i Storbritannia. I tillegg utgjer han halvparten av Shanwick Oceanic Control Centre, som overvaker all flytrafikk på den europeiske sida av Nord-Atlanteren.

Kjelder 
Denne artikkelen bygger på «Prestwick» frå ,  den 3. november 2011.  
 

Byar og landsbyar i South Ayrshire
Troon

Troon  er ein by i regionen South Ayrshire  i Skottland. Han har kring 15 000 innbyggjarar og ligg på vestkysten, omkring 14 km nord for Ayr og 5 km nordvest for Glasgow Prestwick International Airport. Namnet blir trudd å kome frå walisisk trwyn, som tyder «nase» eller «kapp», noko som ser ut til å vise til plasseringa. 

Troon er ein hamneby, som betener både ferjer til Larne og frakteskip. Hamna var viktig for utviklinga til byen. Verftet Ailsa Shipbuilding Company var eit viktig føretak inntil drifta vart lagt ned i 2003. Hamna vart redda av at fiskeflåten frå Ayr flytta til den ledige plassen verftet etterlét seg i Troon. 

Byen er kjent for golfbanen sin, Royal Troon, som er ein av klubbane som er vertskap for Open Golf Championship.

Kjelder 
Denne artikkelen bygger på «Troon» frå ,  den 3. november 2011.  
 

Byar og landsbyar i South Ayrshire 
Hamnebyar i Skottland
Bellshill

Bellshill  er ein by i regionen North Lanarkshire  i Skottland. Han har kring 30 000 innbyggjarar og ligg kring tre kilometer nord for Motherwell. Sidan 1996 har han vore ein del av Stor-Glasgow. 

Dei tidlegaste funna av busetjingar ligg ved ein landsby som heitar Belmill og vart nedskriven på eit kart av den skotske kartografen Timothy Pont i 1654. Landsbyen bestod av ei rekkje bustader for steinbrotsarbeidarar og var ått av ein Mr. Bell, som òg åtte steinbrotet sør for Belmill. Etter at steinbrotet vart nedlagt forsvann landsbyen og ny busetjing vart opparbeidt ved Crossgates, som låg like ved. Rundt 1810 tok denne busetjinga namnet Bellshill, som fortsette å vekse og dermed slukte tettstader i nærleiken som Black Moss og Sykehead. 

Rundt 1850 vart det funne store kol– og jarnførekomstar i nærleiken noko som gjorde at fleire gruver/brot vart opna. Dette gjorde igjen at byen voks kraftig, og fleire innvandrarar vart freista til byen, spesielt frå Litauen. Det vart òg bygd fleire jernbanestasjonar i området, inkludert Mossend, Fallside og Bell Cross. 

Rundt 1870 vart Bellshill hardt råka av infeksjonssjukdomar. I 1917 byrja sjukehuset å spesialisere seg til eit morskapssjukehus, som det første i Lanarkshireområdet, med nye morsskapsfløyer som vart opna i 1958 og 1962. Dette sjukehuset vart fødestad for ei rekkje prominente personar, som politikaren Robin Cook, fotballspelaren Ally McCoist og songaren Sheena Easton. Dette sjukehuset vart stengt i 2001 og riven i 2003 for å gjere plass til nye bustadprosjekt.

Kjende personar frå Bellshill

Kjelder 
Denne artikkelen bygger på «Bellshill» frå ,  den 3. november 2011.

Bakgrunnsstoff
 Offisiell populasjonsdata frå 2001 
 Byar og tettstader i Monklands-området 

Byar og landsbyar i North Lanarkshire
Kilsyth

Kilsyth (skotsk-gælisk Cill Saidhe) er ein by i regionen North Lanarkshire i Skottland. Han har kring 10 000 innbyggjarar. Kilsyth ligg i det tett folkesette Central Belt mellom Glasgow og Stirling.

Kjelder 
Denne artikkelen bygger på «Kilsyth» frå ,  den 3. november 2011.  
 

Byar og landsbyar i North Lanarkshire
Motherwell

Motherwell  er administrasjonsbyen i regionen North Lanarkshire  i Skottland. Han har kring 30 000 innbyggjarar og ligg mellom Glasgow og Edinburgh. 

Han var tidlegare den viktigaste byen for den skotske stålindustrien, og vart difor kalla Steelopolis. Utsjånaden til byen blir dominert av eit vasstårn og dei tre kjøletårna på Ravenscraig stålverk, som vart stengt i 1992. Stenginga av stålverket, som hadde eit av dei største produksjonslokala i Skottland, signaliserte slutten for stålindustrien i denne delen av Storbritannia. Ei av årsakene til dette blir sagt å vere at det ikkje var mogleg å få subsidiar frå EU, fordi Skottland som ein del av Storbritannia måtte kjempe med resten av riket om middel som vart overført. 

Fotballklubben Motherwell FC vart grunnlagt i 1886. Laget er kjent som Steelmen. 

Byen var fram til 1996 administrasjonssenter for distriktet Motherwell.

Kjelder 
Denne artikkelen bygger på «Motherwell» frå , den 3. november 2011.

Bakgrunnsstoff 

Byar og landsbyar i North Lanarkshire
Kirkwall

Kirkwall er den største byen og administrasjonssenteret på Orknøyane, nord i Skottland. Han har kring 8500 innbyggjarar. Byen vart fyrst nemnd i Orknøyingasoga for året 1046, i forteljinga om Ragnvald Brusesson som var den fyrste av Orknøyjarlane som hadde tilhaldstad i Kirkwall. 

I 1486 opphøgde kong Jakob III av Skottland Kirkwall til by med statusen kongeleg burgh. Namnet Kirkwall kjem frå det norrøne namnet Kirkjuvagr som tyder «Kyrkjevågen», som seinare vart til Kirkvoe og så Kirkwaa på engelsk. Engelske kartografar tok waa som skotsk wa, som tyder «mur» (wall). 

Kirkwall ligg på den nordlege kysten av Mainland i Orknøyane, og har ei hamn med ferjesamband til dei fleste andre øyane i gruppa. Etter dagens skotske standardar er det ein liten by. I hjarta av byen ligg St. Magnuskatedralen som kan sjåast frå lang avstand. Han fekk namnet sitt etter Den heilage Magnus, jarl av Orknøyane frå 1108 til 1117. Like ved katedralen er det ruinar frå slottet til den tidlegare biskopen og slottet til jarlen. 

Byen har to museum, eit som inneheld ting av lokalhistorisk interesse og det andre som er det vesle Wireless Museum, som tek seg av historia om radio og lydopptak. 

Ei av hovudhendingane i byen er Kirkwall Ba' eller Ba' Game, eit lovlaust ballspel halde på fyrste juledagen og fyrste nyttårsdagen mellom «Uppies» og «Doonies»; kvart lag representerer ein halvdel av byen.

Kjelder 
Denne artikkelen bygger på «Kirkwall» frå ,  den 3. november 2011.  
 

Byar og landsbyar på Orknøyane
Stadnamn av norrønt opphav i Skottland
Stader frå norrøn tid
St. Margaret's Hope

St. Margaret's Hope, lokalt omtalt som The Hope (engelsk Håpet), er ein landsby på Orknøyane. St. Margaret's Hope er den tredje største busetnaden på Orknøyane, etter Kirkwall og Stromness. Staden har kring 550 innbyggjarar. Byen ligg på nordsida av South Ronaldsay og er den største tettstaden på øya. 

St. Margaret's Hope skal vera kalla opp etter den norskfødde Margaret av Skottland, som døydde på Orknøyane på veg frå Skottland til Noreg, eller etter den heilage Margaret av Skottland, som skal ha landa på staden under flukt.

Kjelder 

Denne artikkelen bygger på «St. Margaret's Hope» frå ,  den 3. november 2011.  

Byar og landsbyar på Orknøyane
Stromness

Stromness er den nest største byen i han skotske øygruppa Orknøyane, med 2 000 innbyggjarar og ligg sørvest på den største øya Mainland. Byen fekk status som burgh i 1620 og har ferjesamband til Scrabster på det skotske fastlandet. 

Namnet Stromness kjem frå det norrøne namnet Straumrnes. På 1300-talet omtalar kjelder staden som Strumnay. Namnet Stromness dukkar opp for første gongen i 1544. 

Forfattaren George Mackay Brown blei fødd og budde mesteparten av livet i Stromness.

Historie 
Orknøyingane si saga fortel at i september 1152 tok jarl Harald Maddadsson tilflukt for fetteren sin Erlend Haraldsson og Svein Asleivsson i festninga Castle Cairston ved Straumnes (Stromness). To år seinare var tilhøvet snudd og Erlend vart drepen. 

Stromness hadde gode tider på 1600- og 1700-talet, då byen vart ein stoppestad for handelsskipa på veg frå den nye verda. 

Krigane mellom England og Frankrike gjorde at ferdsel i Den engelske kanalen var knytt til stor risiko, og mange skip la om ruta til nord for Skottland og brukte Stromness som stoppestad. 

Stromness var eit sentralt punkt for Hudson Bay Company, som i 1670 avgjorde seg for å ha staden som siste stopp på veg til Canada og som første stopp på veg til Europa. Stromness hadde på det tidspunktet berre 13 hus. Dette markerte starten på ein langvarig oppgangsperiode.

Kjelder 
Denne artikkelen bygger på «Stromness» frå ,  den 3. november 2011.  
 

Byar og landsbyar på Orknøyane
Callander

Callander (skotsk gælisk Calasraid) er ein by i regionen Stirling i Skottland. Han har kring 3000 innbyggjarar og ligg austom Loch Lomond og Trossarnach nasjonalpark, ved elva Teith.

Kjelder 
Denne artikkelen bygger på «Callander» frå ,  den 3. november 2011.  
 

Byar og landsbyar i Stirling
Dunblane

Dunblane (skotsk gælisk Dùn Bhlàthain) er ein by med historisk status som kongeleg burgh i regionen Stirling i Skottland. Han har kring 8000 innbyggjarar.

Byen er eit tidlegare bispesete, og det mest kjende landemerket er Dunblane Cathedral. Dunblane ligg nord for byen Stirling og elva Allan Water renn gjennom byen.

Kjelder 
Denne artikkelen bygger på «Dunblane» frå ,  den 3. november 2011.  
 

Byar og landsbyar i Stirling
Stirling (fleirtyding)

Stirling kan vise til: 

I geografi:
 Stirling, by i Skottland
 Stirling region, region i Skottland
 Stirling Castle, ei historisk festning i Skottland

Personar:
 Robert Stirling (1790-1878), oppfinnar av Stirlingmotoren
 Stirling Seagrave, amerikansk forfattar
 Stirling Moss, britisk formel 1-fører

Stirling kan òg vise til:
 Stirlingmotor, er ein varmekraftmaskin

Sjå òg 
Sterling
Clydebank

Clydebank  er ein by i regionen West Dunbartonshire  i Skottland. Han har kring 30 000 innbyggjarar. Han ligg nord for elva Clyde omtrent ti kilometer nordvest for Glasgow.

Kjelder 
Denne artikkelen bygger på «Clydebank» frå ,  den 3. november 2011.  
 

Byar og landsbyar i West Dunbartonshire
Dumbarton

Dumbarton  er ein by i regionen West Dunbartonshire i Skottland. Han har kring 20 000 innbyggjarar og ligg ved nordbreidda av elva Clyde. Byen blir dominert av Dumbarton slott, som ligg på toppen av Dumbarton Rock. Byen var hovudstad i kongedømet Strathclyde i mellomalderen og seinare administrasjonsby for grevskapet Dunbartonshire (opphavleg Dumbartonshire, men dette namnet vart endra).

Frå 1975 til 1996 var byen kjernen i distriktet Dumbarton. I 1996 vart området delt mellom regionane West Dunbartonshire og Argyll and Bute. Dumbarton ligg i førstnemnde region, og er administrasjonsby her.

I nyare tid har Dumbarton vore eit sentrum for skipsbygging, men det viktigaste verftet, Denny's Yard, stengte i 1960-åra.

Blant kjende personar frå byen finn ein David Byrne frå Talking Heads og Formel 1-føraren Jackie Stewart.

Fotballklubben Dumbarton FC spelar i den skotske ligaen. Heimebana til lager er Denny Civic Theatre, som òg blir brukt av fleire andre lokale idrettslag.

Kjelder 
 Denne artikkelen bygger på «Dumbarton» frå , den 3. november 2011. 
 

Byar og landsbyar i West Dunbartonshire
Aberchirder

Aberchirder (skotsk gælisk Obar Chiardair) er ein landsby i regionen Aberdeenshire  i Skottland. Han har kring 1000 innbyggjarar. Aberchrider ligg om lag 8 km vest for Turiff og 12 km sør for Banff. Huntly ligg om lag 15 km sør for Aberchirder.

Kjelder 
Denne artikkelen bygger på «Aberchirder» frå ,  den 3. november 2011.  
 

Byar og landsbyar i Aberdeenshire
Aboyne

Aboyne (skotsk-gælisk Abèidh) er ein by i regionen Aberdeenshire  i Skottland. Han har kring 2000 innbyggjarar.

Aboyne ligg ved elva Dee vest for Cairngorms, i utkanten av høglandet. Han ligg mellom Ballater i vest og Banchory i aust, næraste større by er Aberdeen kring 40 kilometer lenger aust. Landsbyen er først og fremst kjent som for å arrangere høglandsleikar. Slottet Balmoral der den britiske kongefamilien ofte er om sommaren ligg om lag 20 km vest for Aboyne.

Kjelder 
Denne artikkelen bygger på «Aboyne» frå ,  den 3. november 2011.  
 

Byar og landsbyar i Aberdeenshire
Alford i Aberdeenshire

Alford  er ein by i regionen Aberdeenshire  i Skottland. Han har kring 2000 innbyggjarar. Alford ligg sør for elva Don, om lag 40 kilometer vest for Aberdeen.

Kjelder
Denne artikkelen bygger på «Alford (Aberdeenshire)» frå ,  den 3. november 2011.  
 

Byar og landsbyar i Aberdeenshire
Balmedie

Balmedie  (skotsk-gælisk Baile Mheadhain) er ein by i regionen Aberdeenshire  i Skottland. Han har kring 1500 innbyggjarar.

Kjelder 
Denne artikkelen bygger på «Balmedie» frå ,  den 3. november 2011.  
 

Byar og landsbyar i Aberdeenshire
Braemar

Braemar (skotsk gælisk Braigh Mharr) er ein landsby i regionen Aberdeenshire  i Skottland. Han har kring 1000 innbyggjarar, og ligg omkring 80 km vest for Aberdeen. Han ligg nær den øvre delen av elva Dee. 

Landsbyen arrangerer årleg høglandsleikar, Braemar Gathering. Leikane vart truleg starta på 1000-talet av Malcolm Canmore. I 1715 vart dei brukt for å dekke over starten på det første jakobittopprøret. Sidan 1832 har dei vorte arrangert av Braemar Royal Highland Society. Desse lekane blir tradisjonelt vitja av den britiske kongefamilien, som har sommerresidensen sin på Balmoral slott i Aberdeenshire. 

Braemar slott vart påbegynt av John Erskine, jarl av Mar i 1628. Eigarane bur enno i slottet, men delar av det er ope for publikum om sommaren. 

Braemar er ein av dei to stadane som har den britiske kulderekorden. Det har to gonger vore registrert -27.2 °C i Braemar: 11. februar 1895 og 10. januar 1982. (Det andre staden er Altnaharra, som registrerte same temperatur 30. desember 1995.)

Kjelder 
Denne artikkelen bygger på «Braemar» frå ,  den 3. november 2011.  
 

Byar og landsbyar i Aberdeenshire
Cruden Bay

Cruden Bay er ein landsby i regionen Aberdeenshire i Skottland. Han har kring 1500 innbyggjarar, og ligg på nordkysten av Bay of Cruden, 42 km nord for Aberdeen.

Like sør for Slains Castle var Cruden Bay var åstad for eit slag mellom danskar og skottar under kong Malcolm II i 1012. Namnet kjem opphavleg frå gælisk Croch Dain (slakt av danskar).

I dag trekker Cruden Bay til seg turistar med hotell og golf bane. Staden har ei lang strandlinje som vart kjend då flygaren Tryggve Gran gjorde den første flyturen aleine over Nordsjøen.

Cruden Bay er staden der Forties pipeline system går i land, som fører råolje 169 km gjennom Forties Unity-plattforma, til terminalen ved Cruden Bay. Derfrå blir råolja ført til prosessanlegget ved Kinneil i Grangemouth.

Kjelder

Denne artikkelen bygger på «Cruden Bay» frå ,  den 3. november 2011. 
 oppgav desse kjeldene:

 

Byar og landsbyar i Aberdeenshire
Daviot

Daviot er ein landsby og eit verdsleg sokn i Aberdeenshire i Skottland. Staden har ein av dei best verna neolittiske steinsirklane i det nordaustlege Skottland. Han består av ti ståande steinar og ein liggjande. 

Det første prosjektet for genetisk modifiserte planter har tilhald i Daviot. 

Schlumberger har ein dumpplass for eksplosiv like ved landsbyen.

Kjelder
Denne artikkelen bygger på «Daviot» frå ,  den 3. november 2011.  
 

Byar og landsbyar i Aberdeenshire
Drumoak

Drumoak  er ein landsby i regionen Aberdeenshire  i Skottland. Han har kring 1000 innbyggjarar og ligg mellom Peterculter og Banchory, like ved elva Dee.

Sidan slutten av 1900-talet har fleire bustadområde vorte utbygd i landsbyen, slik at innbyggjartalet har vore stadig veksande.

Drum Castle er eigd av National Trust for Scotland, og er ope for vitjarar.

Kjelder 
Denne artikkelen bygger på «Drumoak» frå ,  den 3. november 2011.  
 

Byar og landsbyar i Aberdeenshire
Lumphanan

Lumphanan  er ein landsby i regionen Aberdeenshire  i Skottland, omtrent 40 km frå Aberdeen og 16 km frå Banchory. Landsbyen har to pubar, ein i sjølve landsbyen kalla «The MacBeth Arms» og den andre rundt fem km unna kalla «The Cross». 

Landsbyen oppstod langs jarnbana i løpet av 1800-talet, men ei kyrkje er trudd å gå tilbake til før reformasjonen og då tileigna Sankt Finan. Ho vart ombygd i 1762 og utvida i 1851. Mot sørvest ligg «Peel of Lumphanan», eit festningsanlegg frå 1200-talet og på 1400-talet eit herskapshus kalla «Halton House» som stod til 1782.

Historie  
Lumphanan er dokumentert for å vere staden for eit slag i år 1057 der Malcolm III av Skottland sigra over Macbeth av Skottland. Macbeth, kjent blant anna frå William Shakespeare sitt drama Macbeth, vart dødeleg såra på nordsida av fjellkjeda Mounth etter å ha trekt seg tilbake saman med mennene sine over fjellovergangen Cairnamounth for til sist å ta opp kampen i slaget ved Lumphanan . Det historiske diktet Bercháns profeti hevdar at Macbeth vart såra ved Lumphanan og døydde to dagar seinare ved Scone, 96 km lengre sør.  Stesonen til Macbeth Lulach mac Gille Coemgái vart sett inn som konge kort tid etter. 

Ei steinrøys som blir kalla «Macbeth's Cairn» (Macbeths steinrøys) står mellom Lumphanan og Perkhill og markerer staden der det er sagt at Malcolm drap Macbeth.

Sport  
Saman med ein kort, men utfordrande golfbane med ni hol har Lumphanan òg ein nyleg oppussa bane for fleire idrettar, og ytterlegare sportsaktivitetar i eit stort parkanlegg. Fotballaget vert kalla «The Wildcats».

Kjelder
Denne artikkelen bygger på «Lumphanan» frå ,  den 3. november 2011. 
 oppgav desse kjeldene:

Byar og landsbyar i Aberdeenshire
Altnaharra

Altnaharra  er ein landsby  i Sutherland i regionen Highland  i Skottland. Grenda ligg ved vegen A836, rett ved sambandet med B873. Dei næraste landsbyane er Lairg og Tongue. Dei innsjøane (lochs) som er i området er blant anna Loch Naver og Loch Eriboll.

Namnet Altnaharra er avleidd frå skotsk-gælisk Allt-na-h-Aire i tydinga «sjå-på-straumen», og har namnet sitt etter elva som renn gjennom grenda.

Altnaharra er kjent for Altnaharra Hotel som vart opna i 1820 og vart raskt ein populært stad for engelskmenn som vitja dei nærliggande innsjøane. I dag er hotellet òg ein populær stad for fjellklatrere: Ben Hope og Ben Klibreck er dei to fjella som ligg nærast.

Noko anna som har gjort staden kjent er den meteorologiske vêrstasjonen. Den nordlege breiddegraden og innlandsplassering gjer at han ofte vert nemnd i dei daglege vêrmeldingane for ekstremt vêr i Storbritannia. Den 30. desember 1995 vart den lågaste temperaturen for i Storbritannia registrert her: -27.2 ºC. Han deler denne rekorden med to målingar ved Braemar i Grampian Mountains den 11. februar 1895 og 10. januar 1982.

Kjelder 
Denne artikkelen bygger på «Altnaharra» frå ,  den 3. november 2011.  
 

Byar og landsbyar i Highland
Ardersier

Ardersier  er ein landsby i regionen Highland  i Skottland. Han har kring 1000 innbyggjarar.

Ardersier ligg på sørsida av den inste delen av Moray Firth, mellom Inverness og Nairn like austom Inverness lufthamn.

Kjelder 
Denne artikkelen bygger på «Ardersier» frå ,  den 3. november 2011.  
 

Byar og landsbyar i Highland
Arisaig

Arisaig  er ein landsby i regionen Highland på vestkysten av Skottland. 

Arisaig ligg sør for Mallaig, og nord for halvøya Ardnamurchan. Det er veg- og togsamband til Mallaig og til Fort William. Det er òg i sommarsesongen ferjesamband med Small Isles.

Turisme er i dag den viktigaste næringsvegen i Arisaig.

Kjelder 
Denne artikkelen bygger på «Arisaig» frå ,  den 3. november 2011.  
 

Byar og landsbyar i Highland
Auldearn

Auldearn  er ein landsby i regionen Highland  i Skottland. Han har kring 500 innbyggjarar.

Landsbyen ligg austom elva Nairn, berre tre kilometer søraust for Nairn. Det er to hotell og ein grunnskule i landsbyen.

Auldearn har namnet sitt frå borga Vilhelm I av Skottland bygde der på 100-talet (Old Castle of Eren)

Kjelder
Denne artikkelen bygger på «Auldearn» frå ,  den 3. november 2011. 
 oppgav desse kjeldene:

Byar og landsbyar i Highland